नेशनल में परफाॅर्म नहीं कर सकी जीएमएसएस-46 टीम
तीनसाल की मेहनत से भले ही जीएमएसएस-46 की टीम ने स्टेट लेवल पर जीत का परचम लहरा दिया था, लेकिन इस टीम का लक्ष्य नेशनल लेवल पर टैलेंट दिखाना। इसके लिए टीम के 12 स्टूडेंट्स ने तीन साल में छुट्टियों में भी तीन से चार घंटे प्रेक्टिस की थी। लेकिन एजुकेशन डिपार्टमेंट की डीईओ विनय आर सूद के इस बार रूरल एरिया की टीम जीएसएस खुड्डा अलिशेर स्कूल को नेशनल में भेजने के नए डिसीजन से जीएमएसएस 46 की टीम भोपाल के नेशनल में नहीं जा सकी। जब डीईओ के इस डिसीजन के बारे में एजुकेशन सेक्रेटरी को पता चला तो उन्होंने इस निणर्य को खारिज करते हुए जीएमएसएस 46 की टीम को ही भोपाल भेजने के आॅर्डर जारी कर दिए थे, लेकिन एजुकेशन सेक्रेटरी के आॅर्डर जब जीमएसएस 46 के स्कूल को मिले तब तक भोपाल जाने के लिए मात्र दो दिन ही रह गए थे। ऐसे में स्कूल प्रिंसिपल ने इतने कम समय में भोपाल जाने का प्रबंध करना नामुमकिन समझते हुए नेशनल में अपने स्कूल की टीम को भेजने से रिफ्यूज कर दिया। दूसरी तरफ खुड्डा अलिशेर टीम ने अपने जाने का पूरा प्रबंध पहले से ही किया हुआ था, इसलिए एजुकेशन डिपार्टमेंट ने उन्हें ही भोपाल जाने की अनुमति दे दी। आखिर डीईओ के गलत डिसीजन से जीएमएसएस 46 की टीम भोपाल नहीं जा सकी। अब ये टीम कभी नेशनल में नहीं जा सकेगी, क्योंकि इस टीम में कुछ स्टूडेंट्स दसवीं और 12वीं क्लास के भी हैं, जो अगले साल स्कूल में नहीं रहेंगे। ये मामला डीपीआई की जानकारी में लाने के बावजूद उन्होंने इसे गंभीरता से नहीं लिया। उन्होंने कहा था कि ये डीईओ लेवल का मामला है, इसलिए इसमें वो कुछ नहीं कर सकते। एजुकेशन सेक्रेटरी सर्वजीत सिंह के ध्यान में आते ही उन्होंने मौखिक तौर पर जीएमसएस 46 की टीम को भेजने के आर्डर कर दिए लेकिन इसबारे में स्कूल को सूचित नहीं किया गया, लिखित आर्डर स्कूल तक पंहुच तो देर हो चुकी थी।
hin_Deva hin_Deva